钦定古今图书集成/理学汇编/经籍典/第078卷 > 宋洪迈容斋随笔 > 《易说卦》
## 钦定古今图书集成/理学汇编/经籍典/第078卷 > 宋洪迈容斋随笔 > 《易说卦》

《易说卦》荀爽《九家集解》。“干为木果”之下，更有四曰：为
龙，为车，为衣，为言。坤后有八曰：为牝，为迷，为方，为囊，
为裳，为黄，为帛，为浆。震后有三曰：为王，为鹄，为鼓。巽
后有二曰，为杨，为鹳。坎后有八曰：为宫，为律，为柯，为
栋，为丛棘，为狐，为蒺藜，为桎梏。离后有一曰，为牝牛。
艮后有三曰，为鼻，为虎，为狐。兑后有三曰，为常，为辅
颊。注云“常，西方神也。”陆德明以其与王弼本不同，故
载于《释文》。按：震为龙，与干同，故虞翻、干宝本作駹。